ming030890/wiki-yue-high-quality huggingface dataset:
牧月6號

牧月6號（法文：6 Prairial），亦叫蜜蜂花日（法文：Mélisse），係法國共和曆入面每年嘅第246日，離年尾重有119日（閏年120日）。
牧月30號

牧月30號（法文：30 Prairial），亦叫手推車日（法文：Chariot），係法國共和曆入面每年嘅第270日，離年尾重有95日（閏年96日）。
牧月3號

牧月3號（法文：3 Prairial），亦叫三葉草日（法文：Trèfle），係法國共和曆入面每年嘅第243日，離年尾重有122日（閏年123日）。
牧月8號

牧月8號（法文：8 Prairial），亦叫歐洲百合日（法文：Martagon），係法國共和曆入面每年嘅第248日，離年尾重有117日（閏年118日）。
牧月28號

牧月28號（法文：28 Prairial），亦叫百里香日（法文：Thym），係法國共和曆入面每年嘅第268日，離年尾重有97日（閏年98日）。
牧月4號

牧月4號（法文：4 Prairial），亦叫當歸日（法文：Angélique），係法國共和曆入面每年嘅第244日，離年尾重有121日（閏年122日）。
牧月5號

牧月5號（法文：5 Prairial），亦叫鴨日（法文：Canard），係法國共和曆入面每年嘅第245日，離年尾重有120日（閏年121日）。
珠被

珠被，被一種，用喺牀上，畀人冧來瞓覺。珠被疏氣，啱夏日用。
英文叫Counterpane。
班

班，又叫班級、班別，係同一班學生一齊上堂學習嘅群組，而上堂嘅地方叫班房。
一間學校入面，同一個年級嘅人多數都需要分幾個班上堂，有啲學校會將比較叻嘅人編埋同一班，叫「精英班」。
除咗正規學校開嘅班，其他地方都可以開班教人，譬如「興趣班」、「補習班」。

調班
喺一啲特別嘅情況下，學生會調班，即係返學讀到一半就去第間課室讀，但係無轉校，級數未必一模一樣。臺灣政府為學校編班同調班等事宜制定咗套原則。

原因
舊課室太多學生，所以焗住要調班。
學生識規矩都唔肯守，犯完又犯，試下調班睇會唔會搞到佢肯守。
學生覺得佢有啲同學唔夾，所以自願調班。
學生考試非常好，所以讀到一半就升級。
學生考試唔合格，級數唔適合佢，所以要降級。
珠蘭

珠蘭，茶一種，花茶一種，混合幾種茶葉，以珠蘭花薰制，同苿莉茶方法似。
英文叫chulan。
湯川秀樹

湯川秀樹（粵拼：tong1 cyun1 sau3 syu6，日文：湯川秀樹，1907年1月23號—1981年9月8號）係日本嘅理論物理學家，喺1949年攞到諾貝爾獎，係第一個攞到呢個獎嘅日本人。
湯屋敦子

湯屋敦子 ，係日本嘅一個配音員，出名嘅配音作品有名偵探柯南。

配音作品一覽
呢個表唔完整，歡迎加料。
湯川村

湯川村（日文：湯川村／ゆがわむら Yugawa mura */?）係日本福島縣河沼郡嘅一個村。
湯姆與謝利

《湯姆與謝利》（英文：Tom and Jerry）係美國動畫，喺1940年推出，主角係隻叫湯姆嘅貓同埋叫謝利嘅老鼠。
湯寶如

湯寶如（Karen Tong，1971年10月4號—），花名湯記，係香港女歌手同演員。

簡介
1992年，初出道嘅佢同張學友合唱過《相思風雨中》，得到好多人認識，期間出咗唔少唱片。1994年佢憑一首《緣份的天空（西雅圖的失眠人）》走紅，1996年以《感冒》呢首歌令到佢嘅專輯《收放自如》攞到白金銷量。
湯寶如曾經同劉小慧、黎瑞恩、王馨平、周慧敏、關淑怡、陳慧嫻並稱「寶麗金七小花」。
1998年，湯寶如同譚國政拍拖而退出樂壇。2007年同賽車手男朋友Sam Chan結婚並喺同年9月生咗一個仔。佢個仔雖然得十幾歲，但已經想做YouTuber。
2019年，湯寶如原定喺10月14號舉行演唱會『湯寶如MINE MK Karen Music 2019音樂會』，但係突然宣佈因為個人原因延後。

演出
呢個表唔完整，歡迎加料。
湯定元

湯定元（1920年5月12號—2019年6月3號）係中華人民共和國物理學家，中國紅外物理嘅奠基人、紅外技術嘅創建人、半導體學科同半導體光電器件嘅開拓者。

生平
湯定元於1920年喺江蘇省金壇縣東門外小坵村出世，阿爸係設喺村內文昌閣（即孔廟）嘅私塾老師。湯定元五歲時開始喺阿爸嘅教導下讀《大學》、《中庸》等經典。1933年作為插班生入讀金壇初級中學。1935年考取江蘇省立無錫師範學校，抗戰時轉入國立四川中學師範部。1938年報考位於陪都重慶嘅國立中央大學，因物理等科目成績突出（英語成績為零）被理學院物理系錄取。大學時期嘅生活主要靠「貸金」。1942年中大物理系畢業，留校任助教。1948年初，公費走到去美國留學，先就讀於明尼蘇達大學，暑期後轉入芝加哥大學物理系，1950年獲碩士學位。同年返回中國，喺中國科學院應用物理研究所工作。曾任中國科學院上海技術物理研究所研究員、所長。先後兼任中國科學技術大學教授、半導體教研室主任同上海科技大學教授、技術物理系主任。
湯定元於2019年6月3號早上10點40分因病喺上海華東醫院逝世，享年99歲。

研究
湯定元首次定量解釋咗鍺光電導光譜分佈嘅物理規律，取得國際公認嘅成果。喺氣體放電、超高壓物理、半導體物理同紅外物理等科研中，亦都有豐碩嘅成果。首創金剛石高壓容器，成為國際上高壓物理研究嘅重要儀器。喺中國開創咗窄禁帶半導體分支學科，帶領科研群體對碲鎘汞晶體嘅材料、器件同物理進行咗系統研究。開創同參與研製太陽能電池、溫差電致冷器、半導體高能粒子計數器以及硫化鉛、熱敏電阻型、銻化銦、鍺摻汞同碲鎘汞等紅外探測器，其中好多器件已成功應用喺空間遙感同軍事探測等裝備中。
湯定元撰寫有《紅外技術——基礎與應用》、《天壇中的幾個建築物聲學問題》等科普著作。
湯栢楠

湯栢楠，香港商界人士，喺2010年創立食物盒品牌「Clip Fresh」。

獲野雞大學頒發院士資格
佢報稱攞到亞洲知識管理學院博士學位，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。

新昌創展控股職務爭議
喺2020年5月，新昌創展控股公布，話佢自2019年5月起失去聯絡，對公司關係同業務造成損害，所以罷免佢行政總裁職務。去到2023年11月，港交所對包括湯栢楠在內多名人士發表發出董事不適合性聲明。
湯棋淯

湯棋淯（英文：Judy Tong），係香港親中派人士，大律師。佢係香港孔教學院院長湯恩佳個女。
湯淺楓

湯淺楓 ，係日本嘅一個配音員。

配音作品一覽
呢個表唔完整，歡迎加料。
湯本創也

湯本創也（2001年9月28號—）係日本足球員，打後衞位置，效力FC東京。
湯村站

湯村站（粵拼：tong1 cyun1 zaam6；英文：Tangcun Station），規劃同施工時期先後嗌過康大站（hong1 daai6 zaam6；Kangda Station）同埋知識城南站（zi1*3 sik1 sing4 naam4 zaam6；Sino-Singapore Guangzhou Knowledge City South Station），係廣州地鐵14號綫嘅車站，2017年12月28號開通，喺黃埔區龍湖街道湯村，康大學院西南門同廣州商學院行政樓附近，378省道嘅K16+470標記位。
佢喺2017年12月28號頭班車開出之後到2018年12月28號14:00（UTC+8）期間，做過14號綫脫網營運嘅車站身份。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係14號綫月台。雖然車站冇休息室，但廁所同母嬰室喺月台西北邊。

站廳
湯村站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺九龍大道近湯村，康大學院西南門同埋廣州商學院行政樓附近嘅地底。

出入口
湯村站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。期間經過呢個站。

施工
2014年7月12號，車站正式喐手起，成為14號綫知識城支綫第一個喐手起嘅車站。
2015年3月19號，呢個站到旺村站嘅左綫區間隧道正式開挖。
2015年6月25號上晝，車站正式封頂，成為14號綫知識城支綫第一個封頂嘅車站。
2016年4月10號，呢個站到旺村站嘅區間雙綫貫通。
2017年9月25號，車站正式三權移交。
2017年12月3號，車站嘅站廳同月台部分正式著燈。

開通
2017年12月28號朝頭早，由於14號綫知識城支綫部份正式開通，呢個站亦正式開放。

站名大龍鳳
喺規劃同起緊呢個站嗰時，站名曾經拗咗一餐。早期規劃嗰時嗌康大站，不過2014年5月30號，華師增城學院正式改名做「廣州商學院」，甚至有人提出改名做「廣商站」，由於兩間學校喺度爭站名，究竟改康大站定廣商站都一直冇結果。後嚟喺2017年4月27號份規劃乾脆改咗做知識城南站，隨後引起好多華師康大同廣州商學院讀書啲學生不滿。重有湯村住啲村民質疑，認為改成噉嘅站名目的係服務畀知識城南片區同附近就讀嗰兩間大學啲學生，而唔係當地村民，更加唔滿意地鐵方未徵求過社會民眾意見而亂改成噉嘅名。後嚟廣州地鐵方同廣州市地名部門辦、地名考察隊過去考察，最後照顧咗當地大多數村民意見，卒之喺2017年9月7號定咗最後站名嗌做湯村站。至於點解，係因為「康大站」同「廣商站」嘅站名太過有商業味道，加上「知識城南站」個名俾好多湯村當地啲村民質疑。

為迎接開通前演練而提早收車
2018年10月11號，廣州地鐵方為咗提高地鐵營運嘅突發事件應急處置能力，宣佈咗當日喺呢個站到鎮龍之間，提早到19:00收車。同年10月31號又宣佈咗喺呢個站到鎮龍之間因同樣動作而提早到18:00收車，而開始營運時間推遲到11月1號12:00。屆時若果要喺呢個站上落嘅乘客，要轉搭其它交通工具或佢嘅免費接駁巴士。

利用狀況
呢個站嘅主要乘客都係啲湯村近康大、廣商啲村民為主，亦有時出現康大同廣商啲學生上落。不過嗰時14號綫知識城支綫屬脫網營運階段，車站一度都比較冷清下。雖然2018年12月28號開通咗14號綫主綫時客流多咗啲，但係客流主要係去鐘落潭同從化一帶為主。
湯洛雯

湯洛雯（英文：Roxanne Tong，1987年5月6號—）係香港女演員同主持，潮州饒平人，參選過2012年度香港小姐競選同入圍最後六強，係無綫電視經理人合約藝員。佢係無綫前藝員湯鎮業個姪女。
湯洛雯有一個細十歲嘅妹湯樂瑤，喺英國留過學，喺香港中文大學法律系畢業。

感情生活
擔任DBC數碼電台《說得出的慢活》嘉賓
湯洛雯喺2014年到2018年曾經同無綫藝員羅天宇拍拖。佢喺2020年開始同另一個無綫藝員馬國明拍拖。
白俄羅斯航空

白俄羅斯航空（Belavia）係白俄羅斯一間航空公司，1996年開張。
白俄羅斯迫降客機事件

白俄羅斯迫降客機事件係指2021年5月23號，一架賴恩航空由雅典飛去維爾紐斯嘅客機飛過白羅斯上空嘅時候，俾白俄羅斯軍機強迫降落明斯克機場，並且捉走咗機上面兩個反對白俄羅斯政府嘅人。
賴恩航空總裁同埋歐盟政界都叫呢次事件做「國營劫機」。事發之後，歐洲好多國家都要求由本國出發嘅航班唔好路過白俄羅斯上空，而且唔准白俄羅斯國營航空公司嘅航機飛過自己嘅領空。事件亦令白俄羅斯同歐盟國家嘅關係迅速惡化，當中立陶宛同拉脫維亞仲踢走晒所有白俄羅斯外交人員。

航機
涉事客機係一架波音737-800，2017年投入服務，一直屬於賴恩航空。飛機嘅註冊編號喺2019年由愛爾蘭 EI-FZX 改做波蘭 SP-RSM。
事發當日，飛機飛嘅航線係 FR4978，朝早大約10點半喺希臘嘅首都雅典起飛，機上面有6個機組人員同126個乘客，原定下晝1點抵達立陶宛嘅首都維爾紐斯。

迫降
喺飛機經過白俄羅斯空域，飛到維爾紐斯以南45海里、明斯克以西90海里嘅時候，白俄羅斯航空管制話俾機長知，佢架機上面有「安全威脅」，指示飛機緊急降落明斯克機場，並且派咗架米格-29軍機「護航」。
飛機降落咗之後，白俄羅斯部隊搜查飛機上面所有人嘅行李。賴恩航空同埋白俄羅斯政府發言人都話搜唔出任何武器。大概七個鐘之後，飛機被放行，但係有至少一個白俄羅斯籍人士同埋四個俄羅斯籍人士（有啲報道話仲有一個希臘籍人士）冇跟架機繼續飛去維爾紐斯。

拉咗個記者
機上有兩個乘客俾白俄羅斯部隊捉咗落機，係一個白俄羅斯籍男記者同埋佢個俄羅斯籍女伴。個記者叫做羅文·帕塔些域治（白俄羅斯文：Раман Дзмітрыевіч Пратасевіч），事發嗰陣廿七歲，營運白俄羅斯親反對派網媒 Nexta，自從2020年白俄羅斯總統選舉以嚟流亡立陶宛。佢個女伴叫蘇菲亞·沙皮加（Sofia Sapega），俄羅斯籍，事發嗰陣係維爾紐斯歐洲人文大學（European Humanities University）嘅學生。
白俄羅斯蘇維埃社會主義共和國

白俄羅斯蘇維埃社會主義共和國（白俄羅斯文：Беларуская Савецкая Сацыялістычная Рэспубліка），官方簡稱白俄羅斯，外界亦用簡稱白俄，係蘇聯嘅加盟共和國之一，喺1991年8月25號宣布脫離蘇聯獨立，同年12月19號改名做白俄羅斯共和國。
呢篇白俄羅斯蘇維埃社會主義共和國係關於國嘅楔位文章，重未寫完嘅。麻煩你幫手充實佢。
白俄羅斯國家電視廣播公司

白俄羅斯國家電視廣播公司（白俄羅斯文：Нацыянальная дзяржаўная тэлерадыёкампанія Рэспублікі Беларусь；俄文：Национальная государственная телерадиокомпания Республики Беларусь）係白俄羅斯嘅國營電視同廣播公司，始建於1925年11月25號，1956年1月1號開播電視節目。白俄羅斯國家電視廣播公司喺1993年1月1號加入歐洲廣播聯盟，當時嘅名稱係白俄羅斯電視同廣播公司。
白俄羅斯國家電視廣播公司擁有六個電視頻道，一個全國性廣播頻率、一個國際性頻率同三個區域性FM頻率。
2021年5月歐廣聯宣布中止白俄羅斯國家電視廣播公司嘅成員資格。
白俄羅斯文維基百科

白俄羅斯文維基百科，又叫新白俄羅斯文維基百科（避免同舊白俄羅斯文維基百科搞亂），係維基百科協作計劃嘅現代白俄羅斯文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過7萬篇文。
白保羅

白保羅（粵拼：baak6 bou2 lo4；英文：Paul King Benedict；1912年7月5號—1997年7月21號）係美國嘅語言學者、人類學者、東方學者、精神科醫師。佢尤其知名於研究漢藏語系同壯侗語系嘅比較語言學。

生平
白保羅出生喺紐約州嘅波啟浦夕。開始時佢入學康奈爾大學，但喺1932年轉學去新墨西哥大學，跟住吉賴德·吉勒汗（英文：Clyde Kluckhohn）學人類學。1934年畢業後，佢追隨吉勒汗搬入哈佛大學，去大學嘅附屬圖書館返工，同時去哈佛燕京學社學中國學。
1937年到第年間，佢喺亞洲各地做田野調查。歸國後，阿弗雷·路易斯·吉魯波（Alfred Louis Kroeber）招聘佢，於是佢去咗柏克萊加州大學，1938年到1940年間佢同羅弼·沙佛（Robert Shafer）一齊引領漢藏語文獻學項目，去監督呢個項目。返到哈佛後，佢寫嘅論文有關東南亞血緣關係構造，因此喺1941年取得人類學博士學位。
二戰時，佢編纂畀美軍士兵嘅亞洲語言冊子。
白保羅喺1944年開始讀醫學，喺1948年獲得學位（M.D.）。1949年到1966年間佢去做精神科醫師，而佢嘅語言學事業喺期間中斷。
1966年以後佢又開始研究語言學。1968年，第一屆漢藏語言及語言學會議開幕。
1997年，佢因交通事故而死亡。

業績
白保羅雖則未曾擔任過咩教職，但佢留低咗亞洲語言研究嘅先驅業績。
喺漢藏語系方面，佢對柏克萊嘅項目做咗個概說《漢藏語概要》（Sino-Tibetan: A Conspectus），喺1940年代寫好，但份原稿長期放置。直到1972年，馬提索夫嘅協助之下，部書先至完成、出版。呢部著作用咗約700個詞語來構築藏緬祖語，再用高本漢擬構嘅漢語上古音指出當中約300個關係詞。
白保羅喺1942年提出「泰-仡央黎語」（Tai-Kadai languages；而家中文叫壯侗語），認爲泰文同當時啱啱知曉嘅黎話、仡佬話（中文：仡佬语）、普標話（中文：普标语）、拉基話（英文：Lachi language）係同一語系，之後更進一步主張佢哋同「印尼語（佢嘅意思係南島語系）」係同出一系。舊時學者所主張嘅中文同泰文有親緣性嘅觀點畀佢否定咗。
壯侗/侗泰語系嘅觀點而家業已廣泛接受，但壯侗語系同南島語系嘅親緣關係到家下都仲未落得決定住。
1966年以後，白保羅再次就呢個問題發表論文，喺1975年編成咗書《澳泰語系及其文化》（Austro-Thai Language and Culture）。喺1990年更進一步公佈包含日文在內嘅「日文-澳泰語」（Japanese-Austro-Tai）學說。1975年嘅書中探討咗苗瑤語系同澳泰語系嘅親緣性，而1990年嘅書度加多日文，去討論佢同南島語系嘅親緣性質。

參攷資料
白保羅 (1975年)。〈《Where it all began: memories of Robert Shafer and the "Sino-Tibetan Linguistics Project" Berkeley 1939-40》（一切嘅開始：紀念羅弼·沙佛及1939年～1940年間柏克萊「漢藏語文獻學項目」）〉 (PDF)。《藏緬地區語言學（LTBA）》。2 (1): 81～91。
馬提索夫 (2003年)。《《Handbook of Proto-Tibeto-Burman: System and Philosophy of Sino-Tibetan Reconstruction》（原始藏緬語手冊：漢藏語擬構嘅系統及哲學）》。加州大學出版社。ISBN 0520098439。
白樂思 (1998年)。〈《In Memoriam: Paul King Benedict 1912-1997》（紀念：白保羅 1912年～1997年）〉。《大洋洲語言學期刊（Oceanic Linguistics）》。37 (1)。
漁東路

漁東路（粵拼：jyu4 dung1 lou6）係中國廣東廣州一道路，喺天河區漁沙坦，南邊從華美路開始，一直向北去到鳳凰山公園近私立華聯學院龍洞校區門口。

概要
全長2.6km，闊12米，雙向2車道。
漁光道體育館

漁光道體育館，香港室內體育館之一，喺香港仔，香港仔水塘道十八號，漁光道邊，英文叫Yue Kwong Road Sports Centre。行政上歸南區。設施有籃球場、排球場、羽毛球場、活動室。
漁安苑道

漁安苑道（英文：Yue On Court Road），係香港鴨脷洲一條馬路，由利東邨道開始，另一邊係掘頭路。街名係嚟自漁安苑。
漁業

漁業（粵拼：jyu4 jip6）係指收穫魚、海鮮或者其他水中動植物嘅行業，屬於第一產業，主要分為捕魚業同養殖漁業。
漁光道

漁光道（英文：Yue Kwong Road）係香港一條馬路，喺香港島香港仔石排灣，兩邊都連接香港仔水塘道。
漁夫之寶

漁夫之寶，喉糖牌子，含好重薄荷醇，英文叫Fisherman's Friend。原本為英國漁夫去北海而製，初時為藥水，後尾改為丸裝。原本為有糖配方，後尾又出無糖配方。
漁安苑

漁安苑（Yue On Court）係香港一個居者有其屋屋苑，喺香港香港仔的鴨脷洲東面，利東邨北面，近香港仔南避風塘。漁安苑喺1988年開始入伙，係居屋計劃第九期丙嘅屋苑，由康業服務有限公司負責屋苑管理。

樓宇
總共有七棟十字型大廈，有三十五層樓高，總共有1,960單位，單位實用面積由四十三至四十六平方米，第一次推出價錢由286,900-398,400港紙起，公共康樂設施喺南面山上面嘅利東邨。
漁夫

漁夫，又叫打魚佬，即係靠捉魚搵食嘅人，收穫除咗留少少自己食之外，其他大部份都攞去賣錢。
漁樂無窮

《漁樂無窮》（英文：Welcome To Fishing）係香港MakerVille製作嘅真人騷節目，由許賢同梁嘉茵主持，陳嘉俊（陳仔）同黎諾維（Keith）做常設顧問嘉賓，2024年4月15號到5月3號逢禮拜一到五22:30－23:00喺香港電視娛樂ViuTV播出。節目主題係講釣魚。
真社會性

真社會性（粵拼：zan1 se5 wui2 sing3；英文：eusociality）係動物社會性嘅一種形式。定義上，一個具有真社會性嘅群體有以下嘅特色：
成員會合作一齊照顧啲細路（無論啲細路係咪自己嘅都一樣）、
個社群入面嘅成年個體分幾代、以及
將成年個體分做「會繁殖嘅」同「唔會繁殖嘅」，而且兩組之間有分工。
蜜蜂、螞蟻同白蟻都有真社會性。

昆蟲
浸喺蜂王漿入面嘅蜜蜂幼蟲；佢哋應該會發育成蜂后。
2006 年澳洲一個白蟻丘

膜翅目
睇埋：蜜蜂、螞蟻同膜翅目
好似蜜蜂就係一種有真社會性嘅動物：蜜蜂乸分做工蜂同蜂后，當中蜂后成個竇得一隻，而工蜂數量就成千上萬；蜂后會係噉生幼蟲，同時啲工蜂冇生殖能力，但會合力負責照顧蜂后嘅幼蟲，唔同年紀嘅工蜂一齊做呢樣嘢；蜜蜂喺生理上仲高度專化－工蜂淨係負責做嘢，唔曉繁殖，而蜂后同蜜蜂公就淨係識繁殖，唔曉搵食或者照顧幼蟲：
蜜蜂公即係公嘅蜜蜂；佢哋主要係為咗繁殖而生嘅，唔會參與搵食，亦都唔使點樣幫手保護個竇－所以條尾度冇針；佢哋會有大嘅眼，等佢哋可以喺空中進行嘅交配當中睇到個蜂后嘅位置。平均嚟講，喺冬天以外嘅時間，一個蜜蜂竇會有 500 到 1,500 隻蜜蜂公。
工蜂係蜜蜂乸嘅一種；一個蜜蜂竇每一刻可以有成 60,000 隻工蜂咁多。當蜂后選擇性噉用自己儲起咗嘅精子嚟將啲卵受精嗰陣，工蜂就會出世。工蜂多數都會喺出世 21 日之內發育成熟，並且得一個月命左右。雖然佢哋咁短命，但喺三種蜜蜂當中，工蜂嘅行為係最多樣化嘅：佢哋喺個竇入面負責做啲乜睇佢哋年紀而定，最後生啲嗰啲通常會負責餵幼蟲同收花蜜（湊仔蜂），老少少嘅會幫手打掃個竇、喺個竇外面站崗、同飛出去個竇外面搵食；又有啲工蜂會專門做一樣工作，好似係負責「執屍」噉－負責將死咗嘅同伴嘅屍體搬出去個竇外面。工蜂喺身體結構上都有內部差異，會睇做乜嘢工作而有所變化－例如有啲會生個好似籃噉嘅結構出嚟去裝採到嘅花粉。喺某啲情況之下－例如係個蜂后唔見咗－工蜂仲可能會生卵巢同開始產卵。
蜂后可以話係一個蜜蜂竇嘅統治者。一隻蜂后通常都係佢所屬嗰個蜜蜂竇入面所有蜜蜂嘅阿媽，所以又有人叫蜂后做母蜂。蜂后係一隻非一般嘅蜜蜂乸，喺好特別嘅情況之下先會生到出嚟：工蜂喺餵幼蟲嗰陣，會分泌一種叫蜂王漿嘅物質俾幼蟲食，多數嘅幼蟲，無論公乸，淨係喺幼蟲期初期有蜂王漿食，得極少數嘅蜜蜂乸有機會幼蟲期全程食蜂王漿；一隻一路淨係食住蜂王漿嘅幼蟲乸會發育成蜂后，如果唔係一路淨係食蜂王漿嘅就會發育成工蜂。如果一隻幼蟲乸真係全程食足蜂王漿嘅話，佢就會喺 16 日之內發育成蜂后。一隻蜂后無論喺生理、形態、定行為上都同工蜂好唔同：佢大隻啲，條尾嗰度支針冇倒勾，同埋唔識生產蜂蠟；最緊要嘅係，一隻蜂后有一組有生殖能力嘅卵巢，同埋具有可以用嚟儲起啲精子嘅結構。一般嚟講，一隻蜂后可以有成幾年命，係三種蜜蜂當中最長命嘅。
螞蟻（同樣都係屬膜翅目）嘅社會結構同蜜蜂嘅好似。喺多數物種當中，工蟻同蟻后之間嘅差異，係一出世就定死咗冇得變嘅，不過都有例外，好似係印度跳蟻（Harpegnathos saltator）噉。

白蟻
睇埋：白蟻
白蟻，學名叫等翅目（Isoptera），係一個亞目嘅昆蟲，直至 2020 年代為止有超過 3,000 個物種。
白蟻都有真社會性：一個白蟻丘會有
一隻蟻王同一隻蟻后，當中蟻后有巨大嘅腹部因而體型大過蟻王，兩隻都有生殖能力，會終生猛咁交配，當中蟻后甚至腹部大到唔郁得，而隻蟻后一世蟲可以生成過億粒蛋；
同時佢哋手下會有大量（閒閒哋數以百萬計）嘅兵白蟻同工白蟻，呢啲手下係佢哋啲仔女，可公可乸，不過都係冇生殖能力嘅，工白蟻會負責搵嘢食、維修個竇同埋照顧若蟲，而兵白蟻就戰鬥力最強，會負責喺個蟻群受外敵攻擊嗰陣迎戰，保護蟻王蟻后同工白蟻。
呢種社會結構明顯有異於蜜蜂同蟻等嘅膜翅目－例如蜜蜂同蟻都有真社會性，但冇蜂王蟻王呢樣嘢，噉係因為膜翅目同白蟻兩者係各自分別噉進化出真社會性嘅。
真福品

真福品係天主教術語，指冊封做聖人之前嘅階段。列咗真福品嘅人（一定已經死咗）叫真福或者真福者，個名前便加 ｢真福｣ 銜頭（英文：Blessed，英文讀音：/ˈblɛ.sɛd/）；列咗真福品係表示嗰個人係典範，值得效法。
真福品係15世紀未先至開始有嘅嘢，初頭同封聖並冇關係，封聖之前要列真福品係後來先有嘅規定。
基督新教並冇真福品嘅事，但係佢哋叫列真福品嘅儀式做 ｢宣福禮｣。
真相社交

真相社交／真相社群（英文：TRUTH Social）係個互聯網社交平台，乃當勞侵旗下之公司嘅產品，操作模式同Twitter相似，而家淨係服務美國同加拿大嘅用戶。[未記出處或冇根據]
真相工程

真相工程／真理計劃（英文：Project Veritas）係間美國非牟利新聞機構。檔嘢政治取向屬於右翼，發布過唔少關於政商巨擘醜聞嘅報道，所批評嘅人、物、事，以傍左派拏緪嘅居多。機構由做開臥底記者嘅占士奧基夫（James O'Keefe）喺2011年成立，沿用咗渠嘅作風，經常「暗訪」（相對於「明查」）蒐證。
真福保祿六世

真福保祿六世（Bl. Paul VI，1897年9月26號—1978年8月6號）係羅馬天主教第262任教宗，1963年到1978年在位。
瀡滑梯

瀡滑梯係兒童遊樂場通常都有嘅設施。
滑梯由攀登、平台石同下滑三段所組成。一般用金屬或塑膠整，最主要係確保滑板嘅表面光滑。細路由爬梯爬上平台，坐住，雙腳放平直伸，沿滑板下滑。直式滑梯下滑嘅速度會較密封（隧道）型快。

歷史
歷史上第一條畀細路玩嘅滑梯，喺1922年由域時田（Charles Wicksteed）用木板整出嚟，安喺英國諾咸頓郡 Kettering 嘅域時田公園（Wicksteed Park）。

風險
因滑梯有一定嘅高度，有意外跌傷嘅危險。細路着唔適合嘅衫褲會滑落來時整傷。有報導，一個細路喺玩滑梯時俾滑梯上嘅突出嘅嘢勾住件衫，纏實窒息而死。吹氣滑梯用嘅人超過上限，就有可能整座傾斜冧咗，可以好危險。

粵字事件
彭志銘曾經喺香港 am730 專欄介紹過「SIR滑梯」嘅「SIR」字嘅正寫係「瀡」，一個阿媽同個仔一齊睇咗呢篇文，個仔用「瀡」字寫落週記度。但係，老師見到呢個「瀡」字就打咗個大交叉，重寫咗「不知所謂」四個大字做評語，對於嗰個交叉同句評語，彭志銘亦好介懷。
瀧州

瀧州，中國舊時一州，相當於今日廣東羅定市，信宜市，高州市，以及廣西岑溪市。南北朝時梁國開州，到大宋時廢州。

史
南朝，梁國設置瀧州，即今日羅定市，下轄三郡，即平原郡、開陽郡、羅陽郡，六縣，即龍鄉縣、夫阮縣、永熙縣、羅平縣、開陽縣、安南縣。
隋開皇九年，即五八九年，隋滅陳，撤郡行州縣制，瀧州設一州四縣。六〇七年，撤州改郡縣制，設立永熙郡，轄六縣，即瀧水縣、永熙縣、懷德縣、良德縣、安遂縣、永業縣。瀧水縣、永熙縣即今日羅定市。懷德縣，治所在今信宜市。良德縣，治所在今高州市。安遂縣，今日鬱南縣。永業縣，今日廣西壯族自治區岑溪市。
大唐時，改永熙郡為瀧州，管四縣，即瀧水縣、開陽縣、永熙縣、安南縣。永熙縣，後改名永寧縣。安南縣，後名改鎮南縣。天寶元年，即七四二年，改名開陽郡，乾元元年，即七五八年，改返做瀧州。
北宋開寶六年，即九七三年，撤瀧州，四縣合為瀧水縣。
瀧下毅

瀧下毅 ，係日本嘅一個男配音員。

配音作品一覽
呢個表唔完整，歡迎加料。
瀧上町

瀧上町（日文：滝上町／たきのうえちょう Takinoue-chō）係日本北海道鄂荷次克綜合振興局紋別郡嘅一個町。瀧上町喺2023年3月31號人口有2,344人，總面積有766.89平方公里（296.10平方英里）。呢度出名種薄荷。
瀧本富士子

瀧本富士子 ，係日本嘅一個女藝人同埋配音員。
瀦龍河

瀦龍河（瀦讀豬，粵拼：zyu1 lung4 ho4），又寫豬龍河，係位於中國河北嘅河，屬大清河水系，係南支大清河最大嘅行洪河道，大體位於保定轄地內。瀦龍河係由三條河合流形成，主流係大沙河（沙河），喺安國一帶同磁河、小清河（孟良河）合流後就叫瀦龍河，合流位置喺安平北郭村上游，其中最後滙入嘅磁河河口喺安國軍詵村北面。之後向東北流，流過安平北部、博野、蠡縣、高陽，最後喺劉李莊滙入白洋澱中嘅馬棚澱（又有講法喺東白莊、郝家莊入澱，因爲條河改過多次河道）。當中從北郭村到白洋澱嘅河道長80.5公里，流域面積8600平方公里，條河闊800~1800米。
根據記載，歷史上瀦龍河原本係磁河（滋河）、大沙河、唐河合流而成，但喺清嘉慶六年（1801年），唐河發洪災，改咗河道，從定州向北遷移，經望都、清苑、安新，自己入白洋澱，而孟良河攞走唐河嘅舊河道，變成而家三河合流嘅局面。喺更早時期，呢帶水系有好唔同嘅面貌，《山海經》時代呢度係古黃河嘅水脈，戰國中期先脫離黃河，形成獨自水系；之後相當長時間，磁河（滋水）、大沙河（泒水）係屬滹沱河水系，到宋代開始磁河脫離滹沱河，元代以後唐、沙、磁三河合流局面成型，就有咗現時嘅面貌，因爲元明之後當地水土流失嚴重，條河多次決堤、改道，根據改咗嘅河道，安過好多名。

名
瀦龍河嘅名有段古，根據明清地方志同民間傳說，話喺上古顓頊時，有豬化爲龍，條龍變成呢條河，所以就叫豬龍河，後來寫成瀦龍河。瀦龍河舊河道之上嘅龍化就係根據呢個傳說而得名。
有種講法話，「豬化龍」其實係「瀦化瀧」，意思係「平靜嘅澤水變爲水勢急嘅河流」。但根據《康熙字典》，「瀧」解「急流」係「南人名湍曰瀧」，換言之呢個係南方話，而瀦瀧河流域係華北地區；清代《畿輔通志》當中係寫「豬龍河」，冇三點水嘅，而且重畀咗另一解，話「豬龍」係轉化自「伏龍」，所以呢種講法可能唔係好可靠。
有觀點認爲，瀦龍河流過嘅高陽就係顓頊高陽氏嘅地望，而瀦龍河係顓頊出世地。根據史料，話顓頊嘅母系係蜀山氏，而佢喺若水出世，部份史家認爲噉表明顓頊喺四川雅礱江出世。根據呢個睇法嘅攷據，蜀山氏唔係話佢喺四川（蜀），而係通假，通做「涿」，蜀山即涿鹿山，喺河北；而古代若同桑係同一字，若水即係桑水，桑水即係瀦龍河上游地帶，所以顓頊有可能就出世喺而家瀦龍河流域。
瀦龍河有多個名。喺博野又叫蟾河（sim4 ho4），喺蠡縣又叫楊村河（joeng4 cyun1 ho4），喺高陽又叫高陽河（gou1 joeng4 ho4），因爲順治年間曾經喺布里村決口，所以又叫布里河（bou3 lei5 ho4）。

水利
大清河嘅水系分南北兩支，其中滙入白洋澱嘅都係南支，而瀦龍河係南支當中最大嘅行洪河道。瀦龍河兩邊嘅河堤都要防洪，其中右堤叫做千里堤，長189公里，係河北四條一級堤防之一，呢條河堤好緊要，係用來保住冀中平原免受洪災嘅屏障。佢嘅左堤次要啲，係三級堤防。
瀦龍河比較多沙，又係季節性河流，所以佢嘅河床淤積幾嚴重，有比較大嘅防洪壓力。所以1957年喺左岸嘅陳村起咗固定嘅分洪口，整咗條28公里長、1500米闊嘅陳村分洪道，以左堤爲主堤，設計流量1500 m³/s，不過過咗咁多年嘅淤積，過水能力同瀦龍河一樣低過從前。爲咗保住千里堤，按照洪水調度，當陳村水位超過19.1米兼持續上漲時，啟用陳村分洪道排洪；若果繼續漲，就喺仉村臨時分洪；若果繼續漲到19.7米，就會喺陳村以上、瀦龍河左堤嘅董莊、呈各莊附近分洪；如果噉都緩解唔到汛情，就會另揀其他地方開口分洪。
除咗防洪，又有其他水利工程。瀦龍河本身有青穿瀦幹渠穿過，可以引水灌溉；佢上游嘅河源亦有啲水庫，其中磁河上游有橫山嶺水庫，位於靈壽岔頭馮溝村附近；大沙河上游有王快水庫，位於曲陽鄭家莊西面；大沙河嘅支流郜河有口頭水庫，位於行唐口頭。呢三個水庫都用來防洪、灌溉、發電用。
第1屆北越國會選舉

第1屆北越國會選舉喺1946年1月6號喺北越舉行。
喺呢次選舉入面，南邊就喺度打緊仗。

結果
呢次選舉係由印度支那共產黨－越南共產黨贏出，喺三百零二席入面攞到一百八十二席，雖然席位分配已經喺選舉之前決定晒。而且投票係要公開㗎，會畀人知道你投邊嗰人。
第19屆香港電影金像獎

第19屆香港電影金像獎喺2000年4月20號搞，頒獎典禮以「凝聚亞洲，邁向世界」做主題，因慶祝千禧年首次搬到去香港體育館搞。
第1屆中華民國總統選舉

第1屆中華民國總統選舉響1948年4月20號舉行。
呢次選舉係中華民國首次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉。呢次選舉係第一屆國民大會第一次會議嘅一部分，響南京市國民大會堂到進行。副總統選舉雖然同一時間搞，但係就同總統選舉分開計票，而且亦唔係同總統同一張名單選嘅選舉制度。
呢次選舉係差額選舉，而且係要首輪投票一定要攞到過半數以上先會贏出。
1949年1月21號，做唔夠一年嘅蔣中正因為中國內戰因素被迫宣佈「下野」，依憲法第49條由副總統李宗仁代行總統職權。但係到1950年3月1號，蔣中正以李宗仁無法施行總統職權為理由「復行視事」，響臺北市介壽館正式復任總統職務。
呢次選舉係國民政府行憲嘅重要步驟之一。因為國共內戰同中國共產黨政權響北京成立等因素，呢次選舉係中華民國到而家唯一一次響台海兩岸同時舉行過嘅總統大選。
第1屆不丹國家委員會選舉

第1屆不丹國家委員會選舉喺2007年12月31號同2008年1月29號舉行。原本應該喺12月26號舉行，但係有一尐選區只有一個候選人出嚟參選，所以就焗住吞後咗舉行。
新嘅國家委員會有廿五席，其中廿席係由廿個宗直選產生，剩底五個就由國王任命嘅，呢次選舉有312,817人係有資格去投票 。

過程
提名期去到2007年11月27號。
由於有五個選區只有一個候選人出嚟參選，所以呢五個宗要重新開放畀人提名，搞到2008年1月29號先舉行選舉。其他宗就一律定喺2007年12月31號舉行。
由於國家委員會成員係唔畀有政黨背景嘅人去做，所以呢次選舉全部候選人都係獨立人士。

第一次選舉（十五個宗）
有四十三人出嚟爭十五個個議席。
第1屆伊朗總統選舉

第1屆伊朗總統選舉響1980年1月25號舉行。
第1屆不丹國民議會選舉

第1屆不丹國民議會選舉喺2008年3月24號舉行 。
呢次選舉只有不丹繁榮進步黨同人民民主黨去到不丹選舉委員會度登記參選。原本不丹國家黨係有去登記成為第三個政黨參選，但係佢之後又去向選舉委員會取消參選申請。

選舉制度
選舉係兩輪投票制，喺第一輪投票入面，政黨都會派人出嚟參加全國二十個宗嘅初選。攞到最高票數嘅兩個政黨就可以喺第二輪選舉入面派出候選人，去爭國民議會入面47個議席。
但係今次選舉只有兩個政黨有派人出嚟選，所以就唔使舉行第二輪選舉。

模擬選舉
2007年4月21號，不丹舉行模擬選舉國民議會全部47席，並係全國開咗869個模擬投票站。而呢次模擬參選嘅政黨有雷龍黃黨（代表傳統觀念）、雷龍紅黨（代表產業發展）、雷龍藍黨（代表公平問責）、雷龍綠黨（代表保護環境）。邊兩個政黨攞到最票數就會喺5月28號進行第二輪投票決一生死。模擬選舉觀察員係由聯合國同印度嚟做。
結果能夠入去第二輪投票嘅兩個政黨分別係雷龍黃黨同雷龍紅黨，5月28號舉行第二輪投票決一生死，而舉行第二輪投票嘅目的係要將國會變成兩黨制，咁樣可以防止出現聯合政府同埋政治不穩。而第二輪投票由雷龍黃黨攞晒全部47席。第二輪投票率有66％。
呢次模擬選舉有283,506人登記投票，原本政府諗住會有40萬合資格嘅人會登記做選民。
第1屆不丹地方政府選舉

第1屆不丹地方政府選舉喺2011年6月27號喺不丹舉行，呢次選舉原本應該喺2008年舉行，但係被推遲到2011年先舉行。

過程
喺呢次選舉入面候選人一定唔可以有政黨背景同宗教人員參選，同埋要符合《不丹選舉法》入面嘅規則 。

結果
喺2011年6月28號，不丹選舉委員會公佈咗初步點票嘅結果。投票率係56%，有2,185個候選人去爭1,104個席位。
喺2011年7月8號，選舉委員會就公佈咗詳細嘅選舉結果，347,938人登記選民入面有194,952人出嚟投票。
但係由於有選區冇人出嚟參選，所以有373席喺選舉完咗之後重係空缺冇人做嘅。
第19屆韓國總統選舉

第19屆韓國總統選舉響2017年5月9號舉行。

背景
響2017年3月10號，受南韓干政風波困擾嘅總統朴槿惠，因為呢場風波俾憲法法院通過彈劾而落台。按憲法規定，總統被彈劾落台之後60日內要舉行大選，所以原本12月20號或之前舉行嘅總統選舉要提早七個月舉行，由以往十二月嘅冬天改到五月舉行，適逢係玫瑰花季，當地傳媒紛紛叫呢場係玫瑰選舉。響選舉之前由總理黃教安署任總統。

提前投票
為咗提高投票率，2013年嘅國會補選首次引入提前投票，2017年4月尾已經響全球一百一十六個國家，開放畀境外選民投票，而5月1號就舉行咗為期四日嘅海上投票，畀響海上做嘢嘅選民提前響船上投票，到5號就畀選舉當日唔能夠到居住地附近票站嘅選民投票，呢個方法大幅提高年輕人嘅投票意欲。

分析
由於共同民主黨前黨魁文在寅一直響民意調查大幅領先其他候選人，即管參選人數多，選舉氣氛一直唔太熱烈，提前投票係唔係可以提高投票率成為疑問。

共同民主黨
5月3號，共同民主黨候選人文在寅去到慶尚南道馬山市出席造勢活動時，呼籲在場幾千名支持者踴躍投票。佢承諾一旦當選，會增撥政府資源，推動馬山市發展製造業，尤其係造船業。之後又轉到附近嘅晉州市，揚言會盡力為政府帶來改變，團結南韓國民。

自由韓國黨
執政嘅自由韓國黨推選洪准杓做總統選舉候選人。
洪准杓係慶尚南道市長，佢響黨內選舉攞到五成四選票，壓倒其他對手。不過，蓋洛普民意調查話，洪准杓響咁多個可能參選總統嘅政客入面，民望只係排第五，支持率只有4%；排第一嘅共同民主黨前黨魁文在寅，支持率有三成一。
5月3號，洪准杓第三度去釜山拉票。

國民之黨
國民之黨候選人安哲秀就到西南部嘅全羅北道拉票。佢承諾會響當地興建國際機場同航空維修保養基地。

民意調查
4月27號，調查話最大在野黨共同民主黨總統候選人文在寅支持率係百分之四十四點四，係國民之黨候選人安哲秀差唔多兩倍，傳統右翼自由韓國黨候選人洪准杓，支持率係百分之十三排第三。調查又話，文在寅支持率響今個禮拜下跌兩點三個百分比，結束連升四個禮拜嘅勢頭，但係安哲秀跌幅就更大，達到五點六個百分比。
5月3號，最新民意話文在寅支持度高達四成二，安哲秀同洪准杓同樣以接近一成九支持率，並列第二。
第19屆香港舞台劇獎

第19屆香港舞台劇獎頒獎禮，喺2010年舉行。
盩厔

盩厔（厔字讀疾，粵拼：zau1 zat6；簡化字：周至）係中國陝西西安一個縣，總面積2974平方公里，人口63萬。
目標式廣告

目標式廣告係指打廣告嗰陣有技巧噉按啲人嘅特性嚟決定點樣出廣告。
目標市場

目標市場（target market）係指一個市場裏面一柞特定嘅消費者。佢哋因為具有某啲共同特質，而俾一個生意人視為佢哋做營銷嘅目標（即係個生意人最想吸引呢班消費者買嘢）。
目斗嶼

目斗嶼係澎湖列島其中一個島，由中華民國臺灣省澎湖縣白沙鄉管。
目的

目的（粵拼：muk6 dik1），或者叫目標（粵拼：muk6 biu1），係指一個個體或者一班個體想要達到嘅一個狀態（例：想要自己覺得飽）。
喺行為科學同人工智能嘅概念化當中，一個個體會一路作出佢認為能夠達到目的嘅行動，直至目的達到為止。
無盡模式

無盡模式（英文：endless mode）係遊戲模式嘅一種，指要一個或者多個玩家一路玩，而且場對局冇終結條件－隻遊戲會一直進行落去，直至玩家俾敵人殺死輸為止。於是玩家嘅目的變成挑戰自己極限，睇吓自己生存到幾耐。
大羣模式（horde mode）係無盡模式嘅一種，指一個或者多個玩家一路玩，合作面對一大群由電腦控制嘅敵人，而且難度會一浪高過一浪，直至佢哋俾敵人殺嗮輸為止。
無生源論

無生源論（英文：abiogenesis）係話「生命係冇生命嘅嘢度嚟」嘅學說。今時今日，無生源論係多數講地球上生命嘅起源呢個假設，好似：原始湯（primeval soup），喺嗰度生命由分子變成有自我復製力嘅份子（en:biopoiesis），不過呢個無生源論嘅諗法早喺幾千年前嘅希臘就係有人提出。
最經典嘅無生源論，就係而家叫嘅「自己生出嚟」（Spontaneous generation），話：生勾勾嘅嘢係由爛嘅有機物度嚟，好似蛆蟲由爛肉度生出嚟。

基礎概念
睇埋：生命同進化
首先，廿一世紀初嘅主流生物學有兩個確立咗嘅前設：
進化、同埋
現代嘅生物係由遠古生物進化出嚟嘅。
知道咗呢兩點之後，好自然嘅一條問題就係，地球上面嘅第一條生命係由邊度嚟同埋點樣誕生嘅呢？多數相關領域嘅科學家都認為，最初嘅有機（organic）化合物係由無機（inorganic）化合物喺巧合嘅環境因素下產生嘅；例如係生物化學上好出名嘅米勒-尤里實驗（Miller–Urey experiment）噉，喺呢個實驗當中，研究者嘗試喺實驗室嗰度模擬早期地球嘅環境－即係喺一個封閉嘅容器裏面，設置一個喺化學成份上同早期地球相似嘅環境，再將溫度同壓力等嘅物理特性設成同早期地球相似，而呢個實驗顯示，早期地球嘅環境的確有可能引起一啲將無機化合物變成有機化合物（例如係氨基酸）嘅化學反應，當中磷脂（phospholipids）喺嗰種環境下仲曉自發噉樣由磷脂雙分子層（lipid bilayers）嗰度產生出嚟－前者係細胞膜嘅基本組成部份，對於細胞嘅生存好緊要。
至於構成生物最重要嘅三種聚合物：DNA、RNA 同埋蛋白質，究竟係邊個出現先，目前科學界都仲未有一致嘅共識。不過亦有研究發現，組成 DNA 同 RNA 嘅化合物可以喺外太空環境下產生，所以啲原材料有可能係喺太空嗰度產生，再飛落地球嘅。
顯微鏡下睇到、俾研究者上咗色嘅人類染色體（chromosome）；每條染色體都有一大柞 DNA。

蛋白質問題
睇埋：RNA 世界
喺廿一世紀初嘅無生源論上，「有 DNA 先定有蛋白質先」係一條受關注嘅問題：傳統定義上嘅生物冚唪唥都有能力整蛋白質－蛋白質係一大類由氨基酸組成嘅聚合物（polymer），對好多生命過程都不可或缺。而喺生物體內控制啲蛋白質嘅合成嘅就係 DNA：一條 DNA 上面嗰啲基因決定咗隻生物嘅身體會合成邊一啲種類嘅蛋白質，而唔同種嘅蛋白質整出嚟嘅結構會唔同，所以 DNA 間接決定咗隻生物嘅身體構造同特徵；另一方面，基因嘅形成又係要有蛋白質先搞得掂嘅。於是乎就有個「有 DNA 先定有蛋白質先」嘅問題，就好似詏緊「有雞先定有蛋先」噉。廿一世紀嘅生物學目前基本上肯定，基因同蛋白質唔係獨立噉各自出現嘅。
為咗解決「有 DNA 先定有蛋白質先」呢條問題，英國生物學家法蘭西斯·卡里卡（Francis Crick）提出咗 RNA 世界（RNA world）嘅諗法：RNA 都係一種聚合物，喺蛋白質合成嘅過程中途會出現並且轉化做第啲嘢，最後產生蛋白質；RNA 好似 DNA 噉能夠儲起啲資訊，又好似某啲蛋白質噉能夠催化某啲化學反應（後者呢一點喺 1986 年由美國一位化學家驗證咗），即係大致上可以諗成：
根據 RNA 世界論，地球上面嘅第一條生命就係建基於 RNA 嘅，而事實係有跡象顯示 RNA 世界嘅諗法真係解釋得到生命起源－細胞最緊要嗰啲部份（即係喺生命史上要最先產生出嚟嘅部份）好多都係主要，甚至完全，由 RNA 組成嘅。
不過呢個學說都唔係話完全冇爭詏。一方面，有生物化學等領域嘅科學家指出，RNA 嗰啲前置物（即係會做化學反應嚟產生 RNA 嘅嘢）喺化學上好穩定，所以呢啲前置物做化學反應一般都做得好慢，令到同其他有機分子比起上嚟，RNA 難啲由無機分子度合成出嚟；另一方面，有一啲實驗又做咗出嚟，顯示某啲種類嘅 RNA 分子的確有可能喺早期地球嘅環境之下產生－即係撐咗 RNA 世界論。總括嚟講，對於 RNA 世界嘅諗法，廿一世紀初嘅科學界仲未有完全一致嘅共識。

泛種論
一粒小行星；太空嗰度有好多噉嘅小行星飛嚟飛去。
内文：泛種論
泛種論（panspermia hypothesis）係一個有關地球生命起源嘅假說。根據呢個假說，早期地球上產生有機分子嘅化合物係由外太空嗰度嚟嘅：
喺 2011 年，美國太空總署（NASA）研究完喺地球表面上搵到嘅隕石樣本之後指出，組成 DNA 同 RNA 必要嘅嗰柞化合物能夠喺太空環境當中產生；
打後喺 2015 年，美國太空總署嘅科研人員仲首次成功噉喺實驗室嘅模擬外太空環境嗰度用喺隕石入面搵到嘅化合物人工合成 DNA 同 RNA ；
天文物理學（astrophysics）等領域上嘅研究已知，呢啲充滿碳元素嘅化合物可以喺紅巨星或者星際塵埃同氣體雲嗰度產生，噉即係話「有機化合物喺太空當中產生，然後降落喺地球上面」係對地球生命起源嘅一個解釋。
某啲好簡單好原始嘅生物－例如係某啲細菌－能夠承受人等嘅多細胞生物頂唔順嘅攝氏幾百度高溫，有能力喺極嚴酷嘅太空環境當中生存（雖然人等嘅多細胞生物做唔到呢樣嘢）。
結合呢一柞研究嘅結果：早期地球上面嗰啲 DNA 同 RNA 唔一定要係喺地球上面產生嘅；於是有科學家就諗，有生命嘅嘢（或者至少生命必要嗰啲化合物）可能係喺太空嗰度產生，然後跟手坐住啲小行星飛去一啲啱生物生存嘅行星嗰度發展。再廣義化啲噉睇，宇宙當中好可能有大量帶有有機化合物嘅小行星喺太空裏面飛嚟飛去，將生命帶去宇宙嘅各個角落。
無用的謊言

《無用的謊言》（韓文：소용없어 거짓말，英文：My Lovely Liar ）係韓國tvN製作嘅電視劇，2023年首播，由金所泫、黃旼炫、尹志溫、徐志焄同李詩宇主演。
無理數

無理數（英文：irrational numbers，符號 、或者），即係唔係有理數嘅實數，唔能夠寫成兩個整數嘅比。若果將佢寫成小數形式，小數點之後嘅數字就會有無限咁多個，而且唔會循環。常見嘅無理數有大部分嘅平方根、同（其中後兩者同時係超越數）等。無理數嘅另一個特徵係無限長嘅連分數表達式。
無理數入面，唔能夠用整係數多項式方程表達嘅數叫做超越數。
傳說中，無理數最早係由畢達哥拉斯學派弟子希伯斯發現。佢用幾何方法證明無辦法用整數以及分數嚟表示。而畢達哥拉斯深信任意數都可以用整數同分數嚟表示，唔相信無理數嘅存在。但係佢始終證明唔到唔係無理數，後來希伯斯將無理數透露畀外人知道，佢本人因為呢次知識外泄觸犯學派章程而俾人處死，罪名等同於「瀆神」。

證明
證明  係無理數：先假設佢係有理數，就可以寫做最簡分數
由於  互質，所以  都係互質。因為  係整數，所以
得到  而  要係整數，但冇整數嘅平方係 ，所以矛盾，即係假設唔成立，所以  係無理數。

唔知係咪無理數嘅數
對於非零整數  及 ，唔知  係唔係無理數。
我哋亦都唔知道 , ,  或者 歐拉-馬歇羅尼常數 γ 係咪無理數。

無理數集嘅特性
無理數集係不可數集（因有理數集係可數而實數集係不可數嘅）。無理數集係一個唔完備嘅拓撲空間，佢係同所有正數數列嘅集拓撲同構嘅，當中嘅同構映射係無理數嘅連分數開展。因而Baire category theorem可以應用喺無數間嘅拓撲空間上。
無產階級

無產階級，又叫勞動階級、普羅大眾（拉丁文proletarius嘅音譯），係馬克思主義入面對資本主義社會入面比較窮嘅階級，手頭上無生產嘅資源同工具，只可以出賣勞力打工搵兩餐，同資產階級相對。
無畏艦

無畏艦（Dreadnought）係種20世紀頭常見嘅軍艦類型，頭一隻係英國皇家海軍1906年服役嘅無畏號，全面裝配大口徑火砲，用蒸氣渦輪推動，係嗰時最先進嘅軍艦，之後有類似設計嘅都叫做無畏艦。
第2屆塔吉克總統選舉

第2屆塔吉克總統選舉喺1994年11月6號舉行。
結果係埃莫馬利·拉赫蒙以攞到59.5%嘅選票贏出。

背景
上屆選舉舉行之後，雖然納比耶夫攞到過半數選票贏出，但係社會依然存在矛盾。1992年8月31號，反對派武裝力量開入首都杜尚別，霸咗總統府同電視台。1994年雙方開始講數，1997年6月27號雙方喺莫斯科簽咗《關於喺塔吉克斯建立和平和民族和睦總協定》，喺1997年7月14號生效，內戰先結束。

制度
塔吉克法律規定，候選人要攞到50%以上，選舉結果先有效；如果第一輪投票入面有候選人攞到50%以上嘅選票，就立即贏出唔使搞第二輪選舉。
第2屆巴基斯坦下議院選舉

第2屆巴基斯坦下議院選舉喺1977年3月7號舉行。

背景
1971年，孟加拉國解放戰爭爆發，冇耐巴基斯坦空襲印度而爆發1971年印巴戰爭，巴基斯坦輸咗呢場仗，東巴基斯坦就獨立變咗孟加拉國，所以搞到要提前舉行大選。
第2屆斯里蘭卡總統選舉

第2屆斯里蘭卡總統選舉喺1988年12月19號喺斯里蘭卡度舉行。

結果
由斯里蘭卡統一國民黨嘅拉納辛哈·普雷馬達薩以2,569,199票贏出呢次選舉。
第2屆印尼總統選舉

第2屆印尼總統選舉喺1998年3月10號舉行。根據當時嘅憲法，人民協商會議攞到選舉總統嘅權力。現任總統蘇哈托就宣佈參加呢次總統選舉，佢揾咗哈比比做佢副手，一直到咗結束報名參選都冇其他人出嚟同佢競爭，所以蘇哈托唔使經過投票就成功連任，咁樣意味著蘇哈托可以一直做到2003年。
另外蘇哈托又以國家陷入危機從人民協商會議攞到額外嘅權限，可以用保衛國家嘅旗號想點就點，對所有法案都擁有否決同贊成嘅絕對權力。
第2屆哈薩克總統選舉

第2屆哈薩克總統選舉喺1999年1月10號舉行。其實呢場選舉應該係1996年舉行，但係喺1995年哈薩克公投選舉入面決定咗1998年12月舉行，到咗最後哈薩克國會通過修改憲法決定喺1999年初舉行呢場選舉。
第2屆奧斯卡金像獎

第2屆奧斯卡金像獎（1929年度）喺1930年4月3號喺美國加州舉行。

主要嘅獎
粗體表示攞到獎。
第2屆孟加拉國國會選舉

第2屆孟加拉國國會選舉喺1979年2月18號舉行。
呢次選舉由孟加拉國民族主義黨贏出，喺三百席入面攞到二百零七席。
第2屆日本參議院議員通常選舉

第2屆日本參議院議員通常選舉喺1950年6月4號舉行。

內閣
第3次吉田茂內閣。

選舉舉行
1950年6月4號。

選舉人數
132人。
地方選區：76人。
全國選區：56人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：56人。
唔記名投票
選舉資格：夠廿歲嘅男女先可以投票。

投票率
72.19%。

第一次參選就贏咗
有「※」曾經係眾議院議員。
有「△」曾經係貴族院議員。

日本共產黨
板野勝次
中野重治
高倉輝※（因為公職追放而贏出冇效。）
第2屆日本民進黨黨魁選舉

第2屆日本民進黨黨魁選舉響2017年9月1號舉行。

背景
四十九歲嘅蓮舫喺2016年憑高知名度贏出黨魁一職，但係就任之後就一直被雙重國籍風波纏繞；直到響7月初東京都議會選舉慘敗，議席由七席減到得返五席，成績係有史以來最差，蓮舫領導能力備受質疑，到7月27號晏晝蓮舫響黨總部召開記者會交代，指自己經過慎重考慮之後決定辭職，認為單靠黨內人事改組唔足以挽回民眾信任，佢形容選舉失利對佢來說只係一個契機，唔係辭任嘅直接原因，重強調國籍問題同辭職決定無關，民進黨接落來將要盡快選出新黨魁，佢希望透過換黨魁令到民進黨變得更強大，為國民響執政自民黨之外提供另一個選擇。

結果
五十五歲嘅前原誠司擊敗對手，前內閣官房長官枝野幸男，成為民進黨黨魁，係佢第二次出任日本第一大在野黨黨魁，任期去到2019年9月。。

後續
前原訪司將會立即着手研究黨內高層人事，盡快成立新嘅領導層。

選前
傳媒估計2016年競逐黨魁不敵蓮舫嘅前外相前原誠司同埋前內閣官房長官枝野幸男都有可能係接任人選；呢次係民進黨響一個禮拜內再有領導層辭職，二號人物野田佳彥兩日前（25號）先為東京都議會選舉敗選負責辭去幹事長一職，蓮舫再辭黨魁，無疑係為日本政壇抌下震撼彈。由民主同維新兩黨合併成立嘅民進黨係日本最大在野黨，但由於無法擺脫民主黨執政時期嘅負面形象，支持度持續低迷。即使近期安倍內閣民望下滑，亦未能乘機反彈。

選後
分析認為前原訪司出任黨魁之後當務之急係要阻止議員退黨潮，重振低迷嘅黨勢，爭取成為一股有望實現政權替換嘅勢力。
第2屆日本眾議院議員總選舉

第2屆日本眾議院議員總選舉喺1892年2月15號舉行。

內閣
第1次松方正義內閣。

解散
1891年12月25號。

選舉舉行
1892年2月15號。

選舉人數
300人。

選舉制度
小區選舉。
記名投票。
1人選區：214個。
兩人選區：43個。
選舉資格：夠廿五歲同埋每年畀15円以上嘅稅嘅男性先可以投票。
選民人數：434,594。

其他
候選人：900人。
磷化銦

磷化銦（InP）係銦嘅其中一種磷化物，常溫下係黑色立方晶體 。
磷酸

磷酸（H3PO4）係磷嘅酸，係種無機酸，可以用嚟做肥田料同清潔劑。
磷酸葡萄醣異構酶

磷酸葡萄醣異構酶，係酵素一種，喺醣解作用第二步中，催化葡萄醣-6-磷酸鹽異構化，變成菓醣-6-磷酸鹽。
磷

磷（粵拼：leon6*4）係一種化學元素，佢嘅化學符號係P，佢嘅原子序數係15。

性狀
磷係一種易起化學反應嘅、有毒嘅氮族非金屬元素。佢嘅化學反應活性同埋毒性取決於形態嘅唔同而有所區別。

單質磷嘅同素異形體
黑磷（金屬磷）
化學結構類似石墨，所以可以導電。
化學式一般寫成P。
深黑色粉末
白磷（黃磷）
化學式：P4
淡黃蠟似半透明可以結晶嘅固體，喺黑暗中可以發光。喺特臭，劇毒。比重係1.83，熔點係44.4，沸點係287度。
紅磷（赤磷）
化學結構係巨型共價分子。
化學式一般寫成P。
鮮紅色粉末，冇毒，比重係2.296，熔點係725度，係黃磷於壓力下惰氣中加熱8-10日而得出嚟。
紫磷
化學結構係層狀，但同黑磷不同。
化學式一般寫成P。

發現
喺化學史上第一個發現磷元素嘅人，要推返去十七世紀嘅一個德國漢堡商人波蘭特（Henning·Brand，約1630年~約1710年）。佢係一個相信煉金術嘅人，由於佢曾經聽過傳說中從尿入面可以整到「金屬之王」黃金，於是抱住圖謀發財嘅目的，用尿做咗大量實驗。1669年，佢喺一次實驗入面，將砂、木炭、石灰等同尿溝埋，加熱蒸餾，雖然冇得到黃金，但竟然意外咁得到一種好靚嘅物質，佢色白質軟，可以喺黑暗嘅地方放出閃爍嘅亮光，於是波蘭特就起咗個名畀佢，叫「冷光」，呢個就係今日稱之為白磷嘅物質。波蘭特對於製造嘅方法，起初收收埋埋，不過，佢發現呢種新物質嘅消息就即刻傳滿成個德國。
德國化學家孔克爾曾經用盡種種方法想搵出呢一個秘密嘅製法，終於搵倒呢種所謂嘅發光嘅物質，係由尿入面提取出嚟嘅，於是佢亦開始用尿嚟做試驗，經過千辛萬苦，終於喺1678年成功。佢係將新鮮嘅尿蒸餾，等佢蒸餾到水分就快乾嘅時候，拎出黑色嘅殘渣，放喺地窯入面，等佢腐爛，經過幾日之後，佢將黑色殘渣拎出嚟，同兩倍嘅「尿渣」入面嘅細砂混合。一齊放喺曲頸瓶入面，加熱蒸餾，樽頸就連接住裝水嘅收容器。起初用微火加熱，然後用大火乾餾，直至尿入面嘅揮發性物質完全蒸發之後，磷喺收容器入面凝結成白色蠟狀嘅固體。後來，佢為咗介紹磷，寫咗一本書，個名叫《論奇異嘅磷質同埋佢嘅發光丸》。
喺磷元素嘅發現上，英國化學家波義爾差唔多同孔克爾同時，用咗同佢相近嘅方法都整倒磷。波義爾嘅學生漢克維茨（Codfrey·Hanckwitz）曾經用過呢種方法喺英國整倒較多嘅磷，成為商品運到去歐洲其他國家賣。佢喺1733年曾經發表過論文，介紹整磷嘅方法，不過講得好含糊，之後，又有人喺動物嘅骨質入面發現倒磷。

名點嚟
由於單質磷喺空氣入面會自燃發光，喺英文入面，磷個名嚟自希臘文嘅 Phosphoros，原本指「啟明星」，好「光」咁解。而喺中文，磷本來係指薄石。

分佈
磷喺地殼入面嘅含量係0.09%。磷唔單止以單質存在，通常會喺磷酸鹽中天然存在，尤其係磷灰石。磷亦存在喺生物體入面，係原生質嘅基本成分。

制備
磷嘅現代製法係將磷酸鈣同砂（主要成分係二氧化硅）同埋焦炭一齊放入電爐加熱。為咗條反應式易啲理解，可以寫成兩步，如下：
Ca3(PO4)2+3SiO2=3CaSiO3+P2O5
P2O5+5C=2P+5CO

同位素
内文：磷嘅同位素
已發現磷嘅同位素總共有13種，包括磷27至到磷39，其中只有磷31係穩定，其他同位素都有放射性。

用途
磷可以用喺安全火柴、煙花、燃燒彈同埋化肥，仲可以保護金屬表面唔會生鏽。
磷酸嘅用途亦好廣泛。

對人體嘅影響
磷係人體入面含量較多嘅元素之一，只係比鈣少啲。磷係骨骼同牙齒嘅構成材料之一。正常成年人骨入面嘅含磷總量大約有600～900克，人體每100毫升全血入面含磷35-45毫克。磷可以保持人體內代謝平衡，喺調節能量代謝過程入面發揮重要嘅作用。佢係生命物質核苷酸嘅基本成分。佢參與體內嘅酸堿平衡嘅調節，參與體內嘅脂肪嘅代謝。
磷缺乏會出現喺低磷血症，引起紅細胞、白細胞、血小板嘅異常，軟骨病。磷過多會導致高磷血症，令血液入面血鈣降低導致骨質疏鬆。
磷灰石

磷灰石係種礦物，亦係種磷酸鹽，化學成分係Ca5(PO4)3(F,Cl,OH)，莫氏硬度將佢嘅硬度定義做5。
磷蝦

磷蝦，學名叫磷蝦目（Euphausiacea），係軟甲綱嘅一個分支。佢哋喺食物鏈底層，畀好多海洋動物食，包括鯨、海豹、企鵝、魷魚同魚。
磷酸鹽

磷酸鹽（phosphate）係指由磷酸出嘅鹽。
磷脂雙分子層

磷脂雙分子層（lipid bilayers）係指一浸由兩層脂分子組成嘅薄膜。
磷嘅同位素

喺23個磷嘅同位素入面，只係得31P（磷-31）係穩定，其餘嘅都非常唔穩定。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。